Oficiālais Vēstnesis L 190 , 12/07/2001 Lpp. 0014 - 0017



Komisijas Direktīva 2001/50/EK (2001. gada 3. jūlijs), ar kuru groza Direktīvu 95/45/EK, ar ko nosaka īpašus tīrības kritērijus krāsvielām, kuras lieto pārtikas produktos (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1988. gada 21. decembra Direktīvu 89/107/EEK par dalībvalstu tiesību aktu tuvināšanu attiecībā uz pārtikas piedevām, ko atļauts izmantot cilvēku uzturā [1], kura grozīta ar Eiropas Parlamenta un Padomes Direktīvu 94/34/EK [2], un jo īpaši tās 3. panta 3. punkta a) apakšpunktu, apspriedusies ar Pārtikas zinātnisko komiteju, tā kā: (1) Eiropas Parlamenta un Padomes 1994. gada 30. jūnija Direktīvā 94/36/EK par krāsvielām, kuras lieto pārtikas produktos [3] uzskaitītas tās vielas, kuras atļauts lietot kā krāsvielas pārtikas produktos. (2) Komisijas 1995. gada 26. jūlija Direktīva 94/45/EK, ar ko nosaka īpašus tīrības kritērijus pārtikas produktos lietojamām krāsvielām [4], kas grozīta ar Direktīvu 1999/75/EK [5], nosaka tīrības kritērijus Direktīvā 94/36/EK minētajām krāsvielām. (3) Ievērojot tehnikas attīstību, jāgroza tīrības kritēriji, kas Direktīvā 95/45/EK noteikti jauktajiem karotīniem (E160a (I)) un beta-karotīnam (E160a (II)). (4) Jāņem vērā piedevu specifikācijas un analītiskās metodes, ko paredz Pārtikas kodekss un ko izstrādājusi Apvienotā FAO un PVO pārtikas piedevu ekspertu komiteja (JECFA). (5) Tādēļ jāpielāgo Direktīva 95/45/EK. (6) Šajā direktīvā paredzētie pasākumi ir saskaņā ar Pārtikas produktu pastāvīgās komitejas atzinumu, IR PIEŅĒMUSI ŠO DIREKTĪVU. 1. pants Direktīvas 95/45/EK pielikuma B daļā tekstu attiecībā uz jauktajiem karotīniem (E160a (I)) un beta-karotīnu (E160a (II)) aizstāj ar šīs direktīvas pielikuma tekstu. 2. pants Dalībvalstīs līdz 2002. gada 30. jūnijam stājas spēkā normatīvi un administratīvi akti, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju. Kad dalībvalstis pieņem šos noteikumus, tajos ietver atsauci uz šo direktīvu, vai arī šādu atsauci pievieno to oficiālai publikācijai. Šādas atsauces pievienošanas kārtību paredz dalībvalstis. 3. pants Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī. 4. pants Šī direktīva ir adresēta dalībvalstīm. Briselē, 2001. gada 3. jūlijā Komisijas vārdā — Komisijas loceklis David Byrne [1] OV L 40, 11.2.1989., 27. lpp. [2] OV L 237, 10.9.1994., 1. lpp. [3] OV L 237, 10.9.1994., 13. lpp. [4] OV L 226, 22.9.1995., 1. lpp. [5] OV L 206, 5.8.1999., 19. lpp. -------------------------------------------------- PIELIKUMS "E 160 a (i) JAUKTIE KAROTĪNI 1.Augu karotīni Sinonīmi | CI pārtikas oranžais 5 | Definīcija | Jauktos karotīnus iegūst no dabīgā pārtikas augu materiāla, burkāniem, augu eļļām, zāles, lucernas un nātres, ekstrahējot ar šķīdinātāju. Galvenās krāsvielas ir karotinoīdi, no kuriem galvenā daļa ir β-karotīns. Var būt arī α- un γ-karotīni un citi pigmenti. Bez krāsu pigmentiem šis produkts var saturēt eļļas, taukus un vaskus, kas dabiski atrodas izejmateriālā. Ekstrakcijā var izmantot tikai šādus šķīdinātājus: acetonu, metiletilketonu, metanolu, etanolu, propan-2-olu, heksānu, dihlormetānu un oglekļa dioksīdu. | Klase | Karotinoīdi | Krāsu indeksa numurs | 75130 | EINECS numurs | 230–636–6 | Ķīmiskā formula | β-karotīns: C40H56 | Molekulmasa | β-karotins: 536,88 | Pamatviela | Satur ne mazāk kā 5 % karotīnu (aprēķināts kā β-karotīns). Produktiem, kas iegūti, ekstrahējot augu eļļas: ne mazāk kā 0,2 % pārtikas taukos. E1cm1%= 2500 (aptuveni pie 440 līdz 457 nm cikloheksāna šķīdumā) | Identitātes pierādīšana A. Spektrometrija | Absorbcijas maksimumi cikloheksāna šķīdumā pie 440 nm līdz 457 nm un 470 nm līdz 486 nm | Tīrība Šķīdinātāja atliekas | Acetons | Ne vairāk kā 50 mg/kg (atsevišķi vai kopā) | Metiletilketons | Propan-2-ols | Heksāns | Etanols | Arsēns | Ne vairāk kā 3 mg/kg | Svins | Ne vairāk kā 5 mg/kg | Dzīvsudrabs | Ne vairāk kā 1 mg/kg | Kadmijs | Ne vairāk kā 1 mg/kg | 2.Aļģu karotīni Sinonīmi | CI pārtikas oranžais 5 | Definīcija | Jauktos karotīnus var iegūt arī no dabīgām Dunaliella salinadzimtas aļģēm, kas aug lielos sāļezeros Vaialā, Dienvidaustrālijā. Beta-karotīnu ekstraģē ar ēteriskām eļļām. Produkts ir 20 līdz 30 % suspensija pārtikas eļļā. Trans-cis izomēru attiecība ir no 50/50 līdz 71/29. Galvenās krāsvielas ir karotinoīdi, no kuriem galvenā daļa ir β-karotīns. Var būt arī α-karotīns, luteīns, zeaksantīns un β-kriptoksantīns. Bez krāsu pigmentiem šis produkts var saturēt eļļas, taukus un vaskus, kas dabiski atrodas izejmateriālā. | Klase | Karotinoīdi | Krāsu indeksa numurs | 75130 | Ķīmiskā formula | β-karotīns: C40H56 | Molekulmasa | β-karotīns: 536,88 | Pamatviela | Satur ne mazāk kā 20 % karotīnu (aprēķināts kā β-karotīns). E1cm1%= 2500 (aptuveni pie 440 līdz 457 nm cikloheksāna šķīdumā) | Identitātes pierādīšana A. Spektrometrija | Absorbcijas maksimumi cikloheksāna šķīdumā pie 448 nm līdz 457 nm un 474 nm līdz 486 nm | Tīrība Dabiskie tokoferoli pārtikas eļļā | Ne vairāk kā 0,3 % | Arsēns | Ne vairāk kā 3 mg/kg | Svins | Ne vairāk kā 5 mg/kg | Dzīvsudrabs | Ne vairāk kā 1 mg/kg | Kadmijs | Ne vairāk kā 1 mg/kg | E 160a (ii) BETA-KAROTĪNS 1.Beta-karotīns Sinonīmi | CI pārtikas oranžais 5 | Definīcija | Šīs specifikācijas galvenokārt attiecas uz visiem β-karotīna trans-izomēriem kopā ar nelieliem citu karotenoīdu daudzumiem. Atšķaidītiem un stabilizētiem preparātiem var būt dažādas trans-cis izomēru attiecības | Klase | Karotinoīdi | Krāsu indeksa numurs | 40800 | EINECS numurs | 230–636–6 | Ķīmiskie nosaukumi | β-karotins, β, β-karotins | Ķīmiskā formula | C40H56 | Molekulmasa | 536,88 | Pamatviela | Kopējais krāsvielu saturs — ne mazāk kā 96 % (aprēķināts kā β-karotīns) E1cm1%= 2500 (aptuveni pie 440 līdz 457 nm cikloheksāna šķīdumā) | Apraksts | Sarkani līdz brūngani sarkani kristāli vai kristālisks pulveris | Identitātes pierādīšana A. Spektrometrija | Absorbcijas maksimums cikloheksāna šķīdumā pie 453 nm līdz 456 nm | Tīrība Pelni, sulfātu veidā | Ne vairāk kā 0,2 % | Papildu krāsvielas | Citi karotinoīdi, izņemot β-karotīnu: kopējais krāsvielu daudzums — ne vairāk kā 3,0 % | Arsēns | Ne vairāk kā 3 mg/kg | Svins | Ne vairāk kā 5 mg/kg | Dzīvsudrabs | Ne vairāk kā 1 mg/kg | Kadmijs | Ne vairāk kā 1 mg/kg | 2.Beta-karotīns no Blakeslea trispora Sinonīmi | CI pārtikas oranžais 5 | Definīcija | Iegūst, fermentējot sēnes Blakeslea trispora divu dabisko celmu "+" un "–" krustošanas tipu jauktu kultūru. Beta-karotīnu ekstrahē no biomasas ar etilacetātu un kristalizē. Kristalizētais produkts satur galvenokārt β-karotīna trans-izomēru. Dabisko procesu dēļ aptuveni 3 % no produkta ir jauktie karotinoīdi, kas ir specifiski šim produktam. | Klase | Karotinoīdi | Krāsu indeksa numurs | 40800 | EINECS numurs | 230–636–6 | Ķīmiskie nosaukumi | β-karotins, β, β-karotins | Ķīmiskā formula | C40H56 | Molekulmasa | 536,88 | Pamatviela | Kopējais krāsvielu saturs — ne mazāk kā 96 % (aprēķināts kā β-karotīns) E1cm1%= 2500 (aptuveni pie 440 līdz 457 nm cikloheksāna šķīdumā) | Apraksts | Sarkani līdz brūngani sarkani kristāli vai kristālisks pulveris | Identitātes pierādīšana A. Spektrometrija | Absorbcijas maksimums cikloheksāna šķīdumā pie 453 nm līdz 456 nm | Tīrība Šķīdinātāja atliekas | Etilacetāts | Ne vairāk kā 0,8 % (atsevišķi vai kopā) | Etanols | Pelni, sulfātu veidā | Ne vairāk kā 0,2 % | Papildu krāsvielas | Citi karotinoīdi, izņemot β-karotīnu: kopējais krāsvielu daudzums — ne vairāk kā 3,0 % | Arsēns | Ne vairāk kā 3 mg/kg | Svins | Ne vairāk kā 5 mg/kg | Dzīvsudrabs | Ne vairāk kā 1 mg/kg | Kadmijs | Ne vairāk kā 1 mg/kg | Aflatoksīns B1 | Nav konstatējams | Mikotoksīni: T2 | Nav konstatējams | Ohratoksīns | Zearalenons | Mikrobioloģija: Pelējuma sēnītes | Ne vairāk kā 100/g | Raugi | Ne vairāk kā 100/g | Salmonella | Nekonstatē 25 g parauga | Escherichia coli | Nekonstatē 5 g parauga | --------------------------------------------------